Bérleti Szerződés
módosításokkal egységes szerkezetben

Amely létrejött egyrészről Fót Város Önkormányzata (2151 Fót, Vörösmarty tér 1. képviseletében eljár: Dr. Vass György polgármester), mint bérbeadó – továbbiakban Bérbeadó, valamint 
a Fáy Kereskedelmi és Vendéglátóipari Kft. (Cégjegyzékszám: 13-09-131204; adószám: 14889794-2-13; képviseli: Bíróné Imre Zsuzsanna; székhely: 2151 Fót, Rövid dűlő 25.), mint bérlő – továbbiakban Bérlő (Bérbeadó és Bérlő továbbiakban együtt: Felek) között az alulírott helyen és napon az alábbi feltételek mellett:

1. Előzmények:

Fót Város Önkormányzata a Z/153/2021.(VII.08.) számú Képviselő testületi határozata alapján megvásárolta a fóti ingatlan-nyilvántartásban 2627/2 hrsz. alatt nyilvántartott – természetben 2151 Fót, Fáy sétány alatt található – 226 m2 térmértékű „kivett présház” megnevezésű zártkerti ingatlan 3/4 tulajdoni hányadát a Fóti Centrum Kereskedelmi és Ipari Korlátolt Felelősségű Társaságtól (Cégjegyzékszám: 01-09-370505; adószám: 12890729-2-42; képviseli: Gemer Zoltánné ügyvezető; székhely: 1151 Budapest, Szántóföld u. 6.) Eladótól.
Szerződő felek megállapították, hogy az ingatlan a Pest Megyei Kormányhivatal Földhivatali Főosztály Földhivatali Osztály 4. ingatlan nyilvántartásban szereplő 58198/1992. számú bejegyző határozat alapján műemlék és megállapodtak, hogy a kulturális örökség védelmével kapcsolatos szabályokról szóló 68/2018. (IV. 9.) Korm. rendelet 86. §-ában foglalt előírások szerint az adás-vételi szerződést ellenjegyző ügyvéd útján megkeresték a jogszabályban kijelölt minisztert az elővásárlási jog gyakorlásával kapcsolatban. Mivel az illetékes Miniszter a nyilatkozatot a jogszabály szerint nyitva álló határidőben nem tette meg, ezért a szerződés hatályossá vált és Fót Város Önkormányzata 1/1 arányú kizárólagos tulajdonába került az ingatlan, vagyis 2022. január 31. napjáig állt fent a közös tulajdon, és 2022. január 31. napjától lett bejegyzetten 1/1 arányú tulajdonosa az ingatlannak a Fót Város Önkormányzata.
A Felek rögzítették, hogy az Eladó, illetve a Fáy Kereskedelmi és Vendéglátóipari Kft. között bérleti szerződés volt hatályban az ingatlan vásárlásának időpontjában. Fót Város Önkormányzata, mint vevő a bérleti jogviszony fennállását megismerte és tudomásul vette. Eladó kötelezettséget vállalt arra, hogy a fenti bérleti szerződést a teljes vételár megfizetésével egyidejűleg a Vevőre ruházza és eljár a bérlő felé annak érdekében, hogy a bérleti szerződés átruházása a bérlő és a Vevő között perfektuálódjon. Felek megállapítják, hogy a Polgári Törvénykönyvről szóló 2013. évi V. törvény (továbbiakban: Ptk.) 6:340. § (2) bekezdése értelmében Bérbeadó a bérleti szerződés tekintetében a Fóti Centrum Kereskedelmi és Ipari Korlátolt Felelősségű Társaság jogutódjának minősül, így a bérleti szerződés változatlanul fennáll. Felek megállapítják, hogy 2022. június 01. napjától a jelen Bérleti szerződés aláírásáig bérleti díj kiszámlázása és fizetése nem történt, azonban Bérlő folyamatosan, szakadatlanul birtokolja és használja az ingatlant mind a mai napig.  Felek fentiekre tekintettel az ingatlan vonatkozásában a birtokátruházásról külön nem rendelkeztek.

A Fóti Centrum Kereskedelmi és Ipari Korlátolt Felelősségű Társaság, a Fáy Kereskedelmi és Vendéglátóipari Kft. és Fót Város Önkormányzata közötti személyes adategyeztetésre és helyszíni bejárásra 2022. október 18-án került sor, melynek során a víz, gáz, illetve elektromos mérőórák leolvasásra kerültek. 



Felek a jelenleg hatályban lévő bérleti szerződést közös megegyezéssel módosítják az alábbi tartalommal azzal, hogy az alábbi rendelkezések egységes szerkezetű dokumentumként a korábbi rendelkezések helyébe lépnek:

2. Szerződéstárgya, időtartama

2.1. Bérbeadó 1/1 arányú tulajdonát képezi a földhivatali ingatlan-nyilvántartásban a Fót zártkert 6427/2 hrsz. alatt nyilvántartott – természetben 2151 Fót, Fáy sétány alatt található – 226 m2 térmértékű „kivett présház” megnevezésű, valamint a Fót zárkert, 6428/1 helyrajzi számú, 4.014 m2 alapterületű, „kivett parkoló” művelési ágú ingatlan.

2.2. Felek kijelentik, hogy jelen bérleti szerződés tárgyát képezi az 2.1) pontban meghatározott ingatlanon található, 226 m2 térmértékű „Fáy Présház” vendéglátóipari egység, mely 1db étterem, terasz, ugyanazon épületben találhatókonyha, közlekedő, készárú raktár, előkészítő helyiségek, személyzeti öltöző és mosdó + WC, helyiségekből álló felépítmény, valamint 1db az épületben megtalálható különálló 19 m2 alapterületű raktár és az étteremhez tartozó parkoló (továbbiakban: Üzlethelyiség). 

2.3. Mindezekre tekintettel szerződő felek megállapodnak, hogy Bérbeadó jelen szerződéssel határozatlan időre bérbe adja a 2.1. pontban meghatározott ingatlanán lévő 2.2 pontban részletezett Üzlethelyiséget vendéglátó-ipari egység üzemeltetése céljából. 
Felek kijelentik, hogy a bérlemény külön nem kerül átadásra, tekintettel arra, hogy azt a Bérlő 2011. augusztus hó 01. napjától már birtokba vette és azóta is használja. A Bérleményben található berendezési, felszerelési tárgyakról a Felek leltárt vettek fel. A jelen szerződés 1.sz. mellékletét képezi a Bérlő tulajdonában lévő ingóságok listája, a jelen szerződés 2.sz. mellékletét képezi a Bérbeadó tulajdonát képező ingóságok listája. 
	
3.  Díjfizetés

3.1. Felek megállapodnak abban, hogy a 2.) pontban meghatározott Üzlethelyiség használatáért a Bérlő bérleti díjat tartozik fizetni Bérbeadónak. A felek megállapodnak abban, hogy a bérleti díj összege 477.000 Ft + ÁFA, azaz négyszázhetvenhétezer forint + ÁFA, amely minden hónap legkésőbb 10. napjáig esedékes a bérbeadó OTP Bank Nyrt. előtt vezetett 11784009-15731096 számú számlaszámára történő befizetéssel. 

3.2. Felek rögzítik, hogy a bérleti díj tartalmazza az Üzlethelyiség használatát, de nem tartalmazza a bérleményben történő áram és gázfogyasztást, fűtést, telefonhasználatot, takarítást, szemétszállítást, és a vízfogyasztást sem. Ezen költségek viselése Bérlőt a bérleti díjon felül terheli. 

3.3. Bérbeadó kijelenti, hogy az üzlethelyiség önálló villany, gáz és elektromos mérőórákkal 	rendelkezik.

3.4. Bérlő jelen szerződés aláírásával nyilatkozik, hogy minden közmű-mérőóra a nevére már átírásra került.

3.5. [bookmark: _Hlk135746396]Felek közösen akként állapodnak meg, hogy az elmúlt időszakban történt ingatlan felújítás, karbantartás (egyébként bérbeadó feladatkörébe tartozó tetőjavítási, villámhárító kiépítési, terasz korlát cserélési, gázcirkó felújítási munkálatok) összegét figyelembe véve, az Önkormányzat 3.000.000, - + ÁFA forintos bérleti díjra tart igényt, ennek az összegnek a megfizetését követően a feleknek az elmúlt időszak vonatkozásában (2022. június 1-től, 2023. május 31.) egymással szemben további követelésük nincsen, a nevezett összeget számla ellenében Bérlő jelen szerződés aláírásától számított 8 napon belül egyösszegben, átutalással teljesíti.

4. Együttműködés és kapcsolattartás

4.1. Felek a jelen szerződés teljesítése érdekében együttműködési kötelezettséget vállalnak, melynek keretében kötelesek a Szerződés teljesítését befolyásoló minden lényeges körülményt egymással haladéktalanul közölni.

4.2. Felek rögzítik, hogy mindennemű értesítést írásban vagy e-mail-ben is meg kell erősíteni, és azokat meg kell küldeni a Felek címére, vagy átvételi elismervény ellenében személyesen is átadásra kerülhetnek. Bármely fél által észlelt, a szerződésszerű teljesítést lehetetlenné tevő akadály felmerülése, illetve szerződésmódosítás kezdeményezése esetén az értesítést tértivevényes levélben 	postai úton elküldve, vagy átvételi elismervénnyel igazolt személyes kézbesítéssel meg kell erősíteni.

4.3. Felek az egymással való kapcsolattartásra az alábbi személyeket jelölik ki:
	Bérbeadó részéről:
1. Vargáné Bolyós Ildikó (Fóti Közös Önkormányzati Hivatal) 
Tel: 06-70-642-7412; vargane.ildiko@fot.hu

2. Nikovits Tamás (Fóti Közös Önkormányzati Hivatal) 
Tel.: 06-70/670-8459; nikovits.tamas@fot.hu

Bérlőrészéről:
1. Bíróné Imre Zsuzsanna Tel: 06-20/341-8888; faypreshaz@gmail.com

5.  Felek jogai és kötelezettségei

5.1. Bérlő a bérleményt kizárólag vendéglátó-ipari egység üzemeltetés céljára rendeltetésszerűen használhatja.

5.2. Felek megállapodnak abban, hogy a bérlemény tárgyát képező épületek körüli területek és a parkoló rendben tartásáról bérlő gondoskodik.

5.3. Bérlő köteles a használat során a működéshez esetlegesen szükséges hatósági engedélyeket bemutatni a Bérbeadó részére, valamint a vonatkozó tűzvédelmi, környezetvédelmi, munkavédelmi, vagyonvédelmi és balesetvédelmi előírásokat szigorúan betartani. Bérlőnek kell gondoskodni a saját alkalmazottjaira vonatkozó munkavédelmi okmányok és eszközök biztosításáról is. Bérlő köteles használat során az üzlethelyiség állagát megóvni, amiért teljes erkölcsi és anyagi felelősséggel tartozik.

5.4. Bérlő kötelezettséget vállal arra, hogy bérleti jogát a bérlemény műszaki állapotának megóvásával, állagának sérelme nélkül gyakorolja, a bérleményt a saját költségén – külön térítési díj nélkül – mindenkor jó és rendeltetésszerű használatra alkalmas állapotban tartja (az 5.5-5.7. pontokat is figyelembe véve), a fenntartással járó kisebb költségeket viseli és azt a bérleti jogviszony megszűnésekor ennek megfelelő állapotban bocsátja vissza Bérbeadó birtokába.

5.5. Bérbeadó szavatol azért, hogy az ingatlan a szerződés egész időtartama alatt szerződésszerű használatra alkalmas, és megfelel jelen szerződés előírásainak. 

5.6. Bérbeadó köteles továbbá a bérlemény -a lakástörvény elírásai szerinti- fő szerkezeti egységeit karbantartani, vagyis Bérbeadó viseli a rendkívüli felújítás és javítás költségeit úgy, mint az épület belső központi berendezéseinek felújítása, karbantartása, valamint a szükséges nagyobb kiadások (mint például a közvilágítás, tetőszerkezet megjavítása).
5.7. Helyiség bérleti jogát átruházni, továbbá albérletbe, vagy bármilyen jogcímen más személy részére használatba adni sem egészben, sem részben nem lehet.


5.8. A bérlő köteles tűrni, hogy a bérbeadó a bérlemény állagának megóvásához szükséges munkálatokat elvégezze, valamint a korszerűsítéséhez szükséges munkálatok elvégzése. A bérbeadó a bérlőt a munkálatok megkezdése előtt megfelelő időben köteles a tervezett munkálatokról és azok várható időtartamáról írásban tájékoztatni. 

5.9. Bérlő a helyiségekben belső átalakítást csak a Bérbeadó előzetes írásbeli hozzájárulásával végezhet. Műemlékről lévén szó egyes, más épületek esetében építési vagy más hatósági engedélyhez nem kötött tevékenységeket is csak a Kulturális Örökségvédelmi Hivatal engedélyével lehet végezni.

5.10. Bérlő köteles a jelen szerződés 2.sz. mellékletét képező leltárba felvett antik bútorok állagát, állapotát megóvni, valamint, ha nagyobb kár történik valamelyik bútor kapcsán, akkor Bérbeadót erről haladéktalanul tájékoztatni köteles, hogy a megjavításáról, helyrehozataláról gondoskodhasson. Az antik bútorokról készült leltár jelen szerződés elválaszthatatlan részét képezi.

5.11. Bérbeadó jogosult arra, hogy előzetes értesítés után a bérlő szükségtelen háborítása nélkül bérlemény rendeltetésszerű használatát ellenőrizze. A Bérbeadói munkák elvégzése érdekében a Bérlő köteles a Bérbeadó, illetve a Bérbeadó alkalmazottai és megbízottjai számára a Bérleményhez való hozzáférést biztosítani. Bérlő köteles továbbá a javítási munkálatokat tűrni és a Bérbeadóval együttműködni, továbbá arra is, hogy Bérbeadó a közüzemi és egyéb szolgáltatási díjak rendszeres befizetését ellenőrizze.

6. Bérlemény kiürítése és visszaadása

6.1. A bérlő a bérleti szerződés megszűnésekor az ingatlant rendeltetésszerű használatra alkalmas állapotban köteles a bérbeadónak visszaadni, kivéve a természetes elhasználódás mellett bekövetkező állagromlást - amennyiben annak karbantartása, felújítása nem a bérlő kötelezettsége -, valamint a Bérbeadó jelen szerződés 5.5.,5.6., 5.7. pontja szerinti javítási kötelezettségébe tartozó hibákat, hiányosságokat. A visszaadásról a Felek jegyzőkönyvet vesznek fel. Amennyiben bérlő az üzletet nem megfelelő állapotban adja vissza, bérbeadó jogosult azt a bérlő helyett és költségére, rendeltetésszerű 	használatra alkalmas állapotba hozni.

6.2. Bérlő saját költségén jogosult leszerelni és elvinni az általa felszerelt és állagsérelem nélkül leszerelhető saját tulajdonú berendezéseket és felszerelési tárgyakat. Ennek következtében Bérlő köteles saját költségén az eltávolított szögek, tiplik, lyukak, kábelek és más felszerelések és berendezések helyét esztétikus módon elfedni.

7. Kártérítési kötelezettség

7.1. Bérlő felelős minden, a bérleményt, illetve a Bérbeadót ért olyan közvetlen kárért, melyet a Bérlő, illetve alkalmazottja, képviselője, megbízottja, szállítója neki felróható okból, illetőleg a Bérlő jelen Szerződés vagy jogszabályok alapján fennálló kötelezettségeinek megszegésével okozott, és ebben az esetben Bérlő köteles sajátköltségén belátható időn belül a kárt elhárítani és megtéríteni. Bérlő köteles továbbá a Bérbeadót az esetleges 	kárról késedelem nélkül értesíteni. Az értesítés elmulasztásából eredő károkért a Bérlő felel.

7.2. Az Üzlethelyiségben található ingóságok biztosítása Bérlő felelőssége, amelynek bizonylatát jelen szerződés aláírásától számított 15 napon belül be kell mutatnia Bérbeadó felé.

8. A szerződésmódosítása, megszüntetése

8.1. A szerződést bármelyik fél, 	90 napos felmondási idővel a hónap utolsó napjára írásban felmondhatja.

8.2. Bérlő köteles a bérlet időtartama alatt a helyiségeket rendeltetésszerűen használni. Bérlő a szerződésben foglalt tevékenységet csak a Bérbeadó előzetes hozzájárulásával változtathatja meg, ennek elmulasztása olyan szerződésszegésnek minősül, amely alapján a Bérbeadó jogosult a bérleti jogviszonyt azonnali hatállyal felmondani.

8.3. Bérlő a bérleményt harmadik személy részére nem adhatja tovább. Amennyiben mégis harmadik személy részére továbbadja a bérleti jogot, vagy az üzemeltetést az súlyos szerződésszegésnek minősül, és jelen szerződés azonnali hatállyal megszüntethető. 

8.4. Bérlő kötelezettséget vállal arra, hogy a bérleti szerződés megszűntetését követő 15 napon belül az ingatlant haladéktalanul rendeltetésszerű használatra alkalmas kifestett állapotban bérbeadó birtokába adja. A bérlő tudomásul veszi, hogy a bérleményben található ingóságaira bérbeadót zálogjog illeti meg arra az esetre, hogyha a bérleti díj és egyéb közüzemi vagy szolgáltatási díjtartozását 3 hónapon túl nem fizeti meg

8.5. A szerződés bármelyik fél kezdeményezésére, közös megegyezéssel bármikor módosítható, vagy megszüntethető az erről szóló megállapodás kizárólag írásban érvényes.

8.6. Abban az esetben, ha a bérlő a szerződés megszűnésekor az Üzlethelyiséget a bérbeadó birtokába nem adja vissza, akkor a jogcím nélküli használat kezdetétől számított két hónap elteltével –30 %-kal kell emelt használati díjat kell megfizetnie.

9. Egyéb rendelkezések

9.1. Szerződő felek megállapodnak abban, hogy bérleti jogviszonyból eredő vitáik eldöntését elsősorban egymás közötti tárgyalással igyekeznek lezárni. Azok sikertelensége esetén 	az általános szabályok szerint hatáskörrel és illetékességgel 	rendelkező bírósághoz fordulnak.

9.2. , míg Bérlő Magyarországon a cégnyilvántartásba bejegyzett csőd, felszámolás és végrehajtás alatt nem álló gazdasági társaság. Aláíró Felek jelen szerződés megkötésében korlátozva, vagy kizárva nincsenek.

9.3. Bérbeadó kijelenti, hogy az ingatlannal szabadon rendelkezik, az ingatlan per, teher és igénymentességéért teljes szavatosságot vállal.

9.4. Felek jelen szerződésben nem szabályozott kérdésekben a Ptk., valamint a lakások és helyiségek 	bérletére, valamint az elidegenítésükre vonatkozóegyes szabályokról szóló 1993. évi LXXVIII. számú törvény, valamint a lakások és helyiségek bérbeadására, elidegenítésére, valamint a hasznosítással összefüggő díjakra vonatkozó szabályokról 21/2020.(XI.30.) önkormányzati rendelet rendelkezéseit tekintik irányadónak.

Jelen szerződés 6 (hat) eredeti példányban készült és szerződő felek, átolvasás és értelmezés után, mint akaratukkal mindenben megegyező jognyilatkozatot aláírásukkal megerősítenek.

Mellékletek:
1.sz. melléklet:	Bérlő tulajdonát képező ingóságok listája
2.sz. melléklet:	Bérbeadó tulajdonát képező ingóságok listája

Fót, 2023.

  …………………………………		   …………………………………………………
       Fót Város Önkormányzata		      Fáy Kereskedelmi és Vendéglátóipari Kft. 
képv.: Vass György polgármester	                  képv.: Bíróné Imre Zsuzsanna ügyvezető
	         Bérbeadó					            Bérlő

Ellenjegyzem:						

………………………………….				

1. számú melléklet
Bérlő tulajdonát képező ingóságok listája

	Rational kombinált sütő

	Sokkoló

	3 ajtós inox hűtő

	2 ajtós inox hűtő

	Rostlap inox

	Fritu olajsütő 2 kosaras

	Gáztűzhely 6 rózsás

	Fritu olajsütő 1 kosaras

	Étel melegentartó inox

	Tányér melegentartó tálaló inox

	Salátás hűtő inox

	4 db mikró sütő 

	6 db mosogató medence 50.000/db

	3 db rozsdamentes polc

	1 db rozsdamentes pult

	4 db roszdamentes asztal

	10 db fali polc

	2 db szagelszívó

	Légtechnika motor és szerelés

	2 db roszdamentes szék 

	1 db rozsdamentes kinyítható asztal

	1 db 1400l készételes hűtő

	1 db kombi deszert hűtő

	1 db 1400l inox hűtő

	1 db kávégép 2 karos

	1 db 8 fiókos hűtő inox

	1 db salgópoc (kenyeres)

	1 db pohármosogató gép

	1 db kévédaráló

	4 db led mennyezeti lámpatest

	9 db mennyezeti neon lámpa

	7 db kétajtós szekrény 50.000/db

	24 db oltőző szekrény 10.000/db

	1 db kombi szeletelő

	1 db ipari húsdaráló

	4 db mosogató tálca 15.000 db

	13 db csaptelep 12.000 db

	1 db kicsi kézmoso inox

	2 db álló fagyasztó 80.000db

	3 db fagyasztó láda

	1 db jéggép

	1 db hústőke

	2 db vákumozó

	1 db éttermi rendszer 3 db nyomtatóvalj és

	3 db szerverrel 3 db monitorral 

	1 db laptop

	1 db asztali számítógép nyomtatóval

	komplett irodabútor

	1 db riasztórendszer 8 db érzékelővel

	1 db kamerarendszer 8 db felvevővel

	1 db mosogép

	1 db olajradiátor

	2 db hőlégbefűvó

	1 db 10 tálcás tepsi tartó 

	2 db ital melegentartó

	12 db infrapanel

	1 db antik tálaló szekrény

	1db éttermi bútor

	összes konyhai tálaló eszköz

	840 db evőeszköz

	1500 db tányér

	30 db rozsdamentes tálaló

	50 db fa tálaló tál

	6 db chafing

	40 db fazék 

	40 db serpenyő

	60 db rozsdamentes tároló edények fedővel

	100 db műanyag tároló edények

	300 db pohár vegyesen

	60 db abrosz, átvető és ülő párna

	45 db esküvős fehér terítő

	20 db pokróc

	4 db etetőszék

	1 db mázsagép

	26 db Pepsis asztal + 53 db szék

	22 db összecsukható asztal + 86 db szék

	1 db ipari lávaköves grill sütő

	1 db ipari mérleg 

	66 db fa szék 20.000/db

	1 db borhűtő

	2 db parasztpad 50.000/db

	3 db dekorációs hordó + egyéb dekor elemek

	10 db ventillátor 

	Étteremhez tartozó sátor + viacolor


























2. számú melléklet
Bérbeadó tulajdonát képező ingóságok listája

· 9 db salgó polc 
· 1 db étkező asztal
· Kép - Fáy András portré 50*60 cm-es aranyozott keretben
· 14 db étkező asztal
· 18 db étkező szék

